KOMMISSIONENS FORORDNING (EF) Nr. 1124/96 af 21. juni 1996 om indledning af intervention i overensstemmelse med artikel 6, stk. 4, i Rådets forordning (EØF) nr. 805/68

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 894/96 (2), særlig artikel 6, stk. 7, og

ud fra følgende betragtninger:

I artikel 6, stk. 4, i forordning (EØF) nr. 805/68 er det fastsat, at der skal indledes intervention i en medlemsstat eller i et område i en medlemsstat, hvis den gennemsnitlige markedspris i Fællesskabet i to på hinanden følgende uger for ikke-kastrerede ungtyre på under to år eller for kastrerede tyre, konstateret på grundlag af Fællesskabets handelsklasseskema, udgør under 78 % af interventionsprisen, og hvis den gennemsnitlige markedspris i den pågældende medlemsstat, beregnet på samme grundlag, udgør under 60 % af interventionsprisen;

hvis betingelserne er opfyldt, skal alle bud på salg til intervention accepteres i den pågældende medlemsstat eller i området i den pågældende medlemsstat for de produkter, der er omhandlet i artikel 4 i Kommissionens forordning (EØF) nr. 2456/93 af 1. september 1993 om gennemførelsesbestemmelser til Rådets forordning (EØF) nr. 805/68 for så vidt angår de generelle og de særlige interventionsforanstaltninger for oksekød (3), senest ændret ved forordning (EF) nr. 307/96 (4), og i artikel 1 i forordning (EF) nr. 1037/96 om fravigelse af Kommissionens forordning (EØF) nr. 2456/93 (5);

ovennævnte betingelser er opfyldt i forbindelse med ikke-kastrerede ungtyre på under to år i Storbritannien -

UDSTEDT FØLGENDE FORORDNING:

Artikel 1

Interventionen som omhandlet i artikel 6, stk. 4, i forordning (EØF) nr. 805/68 åbnes i de medlemsstater og det område i medlemsstaterne, der er anført i bilaget til nærværende forordning for de deri omhandlede kategorier og kvaliteter.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 125 af 23. 5. 1996, s. 1.

(3) EFT nr. L 225 af 4. 9. 1993, s. 4.

(4) EFT nr. L 43 af 21. 2. 1996, s. 3.

(5) EFT nr. L 138 af 11. 6. 1996, s. 8.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

Estados miembros o regiones de Estados miembros y grupos de calidades previstos en el artículo 1

Medlemsstater eller regioner og kvalitetsgrupper, jf. artikel 1

Mitgliedstaaten oder Gebiete eines Mitgliedstaats sowie die in Artikel 1 genannten Qualitätsgruppen

ÊñÜôç ìÝëç Þ ðåñéï÷Ýò êñáôþí ìåëþí êáé ïìÜäåò ðïéüôçôïò ðïõ áíáöÝñïíôáé óôï Üñèñï 1

Member States or regions of a Member State and quality groups referred to in Article 1

États membres ou régions d'États membres et groupes de qualités visés à l'article 1er

Stati membri o regioni di Stati membri e gruppi di qualità di cui all'articolo 1

In artikel 1 bedoelde Lid-Staten of gebieden van een Lid-Staat en kwaliteitsgroepen

Estados-membros ou regiões de Estados-membros e grupos de qualidades referidos no artigo 1º

Jäsenvaltiot tai alueet ja 1 artiklassa tarkoitetut laaturyhmät

Medlemsstater eller regioner och kvalitetsgrupper som avses i artikel 1

>TABELPOSITION>